AlexejDobrolubov/national_council_slovak_2010 huggingface dataset:
83. schôdza NR SR - 5.deň - B. popoludní
Dátum: 2023-02-08
Poslanec: Kuffa, Štefan (-)
Druh vystúpenia: Vystúpenie s faktickou poznámkou

42. Ďakujem za slovo. Pán kolega, keď si to spomenul tú 504-ku a povedal si to v kontexte takom, že 504-ka je zlá. No všetci vieme o tom, že 504-ka je zlá a keď je tu návrh poslanca Národnej rady, aby sa zmenili veci a vylepšili sa tie veci, tak keď som dával pozor tuná, aj niektorí predrečníci tak len hľadajú dôvody také, ako tieto veci nezmeniť. A treba dávať aj pozor, že čo rozprávame a čo sa tu predkladá. Lebo aj kolega Fecko, keď tuná tento návrh predkladal, tak hovoril, dĺžka nájmu sa týka v podstate, teda sa nebude meniť pri ovocných sadoch, viniciach a chmeľniciach. To je samozrejmé, že je to dlhodobejší ten nájom. Pretože keď ty ten ovocný sad vysadíš, tak kým sa dostane do produkcie, tak trvá to aj 10 rokov, hej, a môže to trvať aj viac. A v podstate áno, keby tam taký zásah bol, tak v podstate veľmi negatívne to, malo by to veľmi negatívny dopad na samotného toho poľnohospodára. Ale čo sa týka malých a drobných poľnohospodárov, si ľudia ani neviete predstaviť na Slovensku, ako sa ťažko dýcha. Skús ísť podnikať v poľnohospodárstve. Zober si 20 hektárov, dostaneš tie dotácie, čo si rozprával tuná 100 eurá, a skús prežiť nejakých päť rokov bez toho, aby ti pomohla široká rodina v tom. V piatok, sviatok, soboty, nedele. To je zaangažovaná celá široká táto rodina. Nie si schopný prežiť. A my sa tu budeme takto pokrytecky tváriť, že jak je super, jak je dobre, jak je to, lebo budeme plakať, lebo jakí argobaróni, jak sa majú zle. Čo to tuná človek tu počúva. Však tu je vidieť aj poslancov, ktorí kde, na ktorej strane stoja. Ja stojím na strane malých farmárov, otvorene to hovorím, že na strane malých farmárov, lebo tí sú najviac potláčaní. Tí sa im najviac... (Prerušenie vystúpenia časomerom.)
83. schôdza NR SR - 2.deň - B. popoludní
Dátum: 2023-02-02
Poslanec: Kuffa, Štefan (-)
Druh vystúpenia: Vystúpenie s faktickou poznámkou

197. No ja si zase dovolím povedať, že nedeľa práveže neberie ľuďom slobodu, to v žiadnom prípade, ani tie zatvorené obchody. Zoberte si, príklad vám uvediem. V Anglicku sa jazdí vľavo, no ale ja som tuná na Slovensku, u nás sa jazdí, vôbec v Európe, hej, okrem Anglicka, tak sa jazdí vpravo, ale ja chcem jazdiť vľavo. No tak ma ale oberá štát o slobodu, lebo určil pravidlá a musíš jazdiť vpravo a je pravidlo pravej ruky. No to je presne, to je tá iracionálna argumentácia kolegov liberálov, kde oni hovoria, hej, zavrú sa teraz nemocnice, lekári nebudú fungovať a proste, ja neviem, vlaky nebudú cestovať. Ale to nikto o tom nehovorí, ale o obchodoch. Sú tuná prevádzky, rovnako jak to aj Filip tu spomenul, aj poľnohospodárstvo, ktoré, jednoducho o tých sa ani nebavíme. Je to automaticky, že či je piatok, sobota, nedeľa, či sú vianočné sviatky, veľkonočné sviatky, avšak ľudia potrebujú zdravotnú pomoc, ľudia zomierajú. A teraz čo? Necháme zomierajúcich ľudí len tak napospas, lebo je nedeľa, lebo sú Vianoce, lebo sú veľkonočné sviatky? O tom nikto nehovorí a to je práve to zavádzanie. Naopak si dovolím povedať, že nedeľa je tá, ktorá dáva ľuďom práve rozmer slobody a je to príležitosť na stretnutie práve aj s rodinou, bližšie sa venovať, tak ako ste to povedali. Aj ja som generácia tá, ktorá, jednoducho v sobotu o dvanástej sa zavreli obchody a otvorili sa v pondelok ráno, niekde o šiestej, niekde o ôsmej, o siedmej, bolo to rôzne. Vôbec nám to nechýbalo, ľudia sa vedia nastaviť a prispôsobiť si program. Keď susedné Rakúsko vie fungovať a dlhé roky bez toho, aby mali nedele otvorené a fungujú krásne, myslím si, že aj na Slovensku sú dostatočne uvedomelí a vyspelí ľudia, aby sme si na to zvykli.
83. schôdza NR SR - 1.deň - A. dopoludnia
Dátum: 2023-02-01
Poslanec: Kuffa, Štefan (-)
Druh vystúpenia: Vystúpenie s faktickou poznámkou

38. Ďakujem za slovo. Ja si tak dovolím začať monsignorom Trstenským, ktorý aj vo svojich publikáciách ešte, ale aj za života hovoril, že nikto nebol chválený alebo velebený za to, že si špinil do vlastného hniezda. Mal vtedy na mysli práve našu krajinu, Slovenskú republiku. Tuná naz... takto sa bičovať a samých seba nazývať, že aký sme my fašistický štát. No ja vám to poviem, tento fašistický štát, keď to tak ako hovoríte dehonestujúco a tupo, hlási sa hrdo k odkazu svätých Cyrila a Metoda. My to máme dokonca dnes zakotvené v Ústave Slovenskej republiky. Myslíte si, že generácie našich otcov a starých otcov sa k tomu nehlásili? Hrdo sa k tomu hlásili. Ale oni sa nielen k tomu hlásili, ale jednoducho oni v tej dobe to aj žili. V tej dobe to aj žili. A tuná nejaké Progresívne Slovensko, nejaká pseudostrana, sa tuná bude vytŕčať, tak jak to kolega predo mnou povedal, že nejaký panáčik, a že teraz my prijmeme tuná a zmeníme zákon v Slovenskej republike, aby sa všetko toto zmenilo. V žiadnom prípade, ja budem jeden z tých, ktorý bude hlasovať proti. Tie dehonestujúce slová, ktoré tu zazneli v rámci tej rozpravy, tie jednoducho odmietam. To je úplne čosi strašné. Monsignor Trstenský, myslím si, že by bolestivo počúval ako tieto slová, kde poslanci Národnej rady takto dehonestujúco rozprávajú o Slovenskej republike. Áno, tak jak to aj kolega spomínal, Starý zákon je plný násilia. Ale to násilie je tam aj napísané preto, aby aj novodobý človek dokázal sa na týchto veciach poučiť. A tuná zmeniť zákon kvôli nejakej ulici vo Varíne. Nechajme to na obecné zastupiteľstvo, nech si oni sami, občania rozhodnú vo vlastnej... (Prerušenie vystúpenia časomerom.)
94. schôdza NR SR - 1.deň - B. popoludní
Dátum: 2023-06-13
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

115. Ďakujem za slovo. Pán minister, ale aj pán premiér a aj ostatní členovia vlády, v preambule na začiatku už v druhej vete uvádzate, "krajina a spoločnosť nie je primerane pripravená na zmeny súvisiace so starnutím populácie, obyvateľstva". Vy, pán minister, ste v rozprave spomenuli, že musíme konať. Áno, máte pravdu a ja plne s vami súhlasím. Naozaj musíme konať a hlavne a hlavne, čo sa týka tohto problému, ktorý ste spomenuli na začiatku preambuly vášho programového vyhlásenia vlády. So starnutím populácie musíme niečo robiť. A ako tu už bolo spomenuté od viacerých kolegov, že naozaj toto môže vyriešiť iba prorodinná politika. Ja som si narýchlo prečítal programové vyhlásenie vlády. Dostal som ho včera 14.33 h z finančného výboru. Tak nejak do hĺbky som nemal čas, ale ja som tam nevidel, nevidel som nejaké konkrétne riešenie pomoci rodinám, podpory, podpory pôrodnosti, podpory práve rodinám s deťmi. Aj ste prejavili, pán premiér, že ste nepristali na podmienku Igora Matoviča a hnutia OĽANO, aby, aby sme mohli podporiť vládu a programové vyhlásenie, aby ste, aby ste dali súhlas a... čo sa týka rodinného balíčka, to ste nedokázali. Takže ja, ja vnímam túto vládu, prepáčte za úprimnosť, ale že vy asi moc prorodinná vláda nebudete a z toho bude sa vytešovať, ako tu pani Cigániková sa krátko prejavila, vaši... (Prerušenie vystúpenia časomerom.)
94. schôdza NR SR - 1.deň - B. popoludní
Dátum: 2023-06-13
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

81. Ďakujem za slovo. Ako poslanca Národnej rady a aj ako člena finančného či hospodárskeho výboru ma trošku šokla informácia, ktorú som sa dozvedel až teraz od Igora Matoviča, o nominácii pána guvernéra Národnej banky Slovenska pána Kažimíra na veľmi zaujímavý aj finančne dobre ohodnotený flek. Toto ma naozaj veľmi mrzí. Pán premiér, ste krátko pri vláde a čo sa týka nominácií, neviem, ako ostatným kolegom, ale mne sa už dostalo pár informácií, aj o tu spomínaných nomináciách na Slovenskom pozemkovom fonde, kde si myslím, že doterajší či šéf pán Marosz, že naozaj začal tam robiť veľmi dobré a konkrétne kroky. Tak ja vás chcem aj z tohto miesta poprosiť, buďte za tú krátku dobu ešte tých štyroch mesiacov aj pár dní, buďte zodpovedný k verejným financiám, ale aj opatrný, čo sa týka nominácie, lebo naozaj ľudia toto sledujú a ja si myslím, že aj vo vašom záujme je, aby ste z týchto pár mesiacov, aby ste odišli s čistým štítom ako premiér, ale aj vy ako ministri. Aby som iba nekritizoval, veľmi ma potešila informácia pána ministra pôdohospodárstva aj prísľub na hodine otázok, že ste otvorení venovať sa započatej téme, ktorej sa venujeme už viac ako dva roky, čo sa týka pomoci a podpory malých farmárov. Ja už myslím, že tento týždeň tretíkrát som vás poprosil o stretnutie. Zatiaľ nemám odpoveď, ale verím tomu, že počas tejto júnovej schôdze... (Prerušenie vystúpenia časomerom.)
94. schôdza NR SR - 1.deň - B. popoludní
Dátum: 2023-06-13
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

47. Ďakujem za slovo. Pán poslanec Fico, nie ste tu teraz momentálne, vy ako, teraz ako opozičný poslanec máte plamenné reči, ako by ste všetko lepšie robili, ako to iní robia zle, vy ste jeden z najväčších kritikov predchádzajúcich vlád, ktoré nastúpili po vás, či to bola vláda Igora Matoviča, či Eda Hegera, ale aj teraz súčasnú vládu, ktorá sa ešte ani poriadne, poriadne nezorientovala. Ja vždy pri tých vašich prázdnych rečiach, pri tých vašich plamenných prejavoch sa vrátim roky dozadu na tých, vždy si spomeniem na tých vašich 12 rokov. Za 12 rokov dobrých, ekonomických, v dobrých ekonomických časoch ste premárnili šancu pomôcť Slovensku. Vy ste za tých 12 rokov mohli urobiť zo Slovenska minimálne malé Švajčiarsko alebo, alebo myslím, že keby ste neboli takto so svojimi kumpánmi rozkrádali a drancovali zo spoločných peňazí, tak by sme sa ku Švajčiarsku aj výrazne priblížili, ale aj k iným pokrokovým krajinám. Vy ste nevyužili obdobie, hlavne keď ste mali 83 svojich poslancov, ktorí vám zahlasovali jednorazovo, jednohlasne úplne za všetko, vy ste takúto šancu, ktorá, ktorá tu už možno ani nikdy nebude, bodaj by sa tak stalo, aby, aby takúto šancu dostali slušní politici, aby takúto šancu a v takejto vláde mohol byť premiér, ktorý bude robiť pre Slovensko a nie pre svojich kumpánov, pre svojich oligarchov. Vy ste na úkor bežných ľudí na Slovensku umožnili zbohatnúť pár vašim poskokom, pár oligarchom a na ostatných ľudí ste zvysoka kašľali. Naozaj aj tie grafy, ktoré idú... (Prerušenie vystúpenia časomerom.)
90. schôdza NR SR - 15.deň - B. popoludní
Dátum: 2023-05-25
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

87. Ďakujem za slovo. Pán kolega Dostál, kritizujete, že tento potrebný a dobrý zákon, ktorý predložil kolega Milan Vetrák, že je poslanecký a že kvôli dôležitosti, rozsahu a iným rôznym dôvodom z vášho pohľadu, čo aj beriem, že nie je podávaný ako ministerský. Však vaša kolegyňa pani exministerka Kolíková bola dlhú dobu na ministerstve, prečo od samého začiatku nevyvíjala snahu, aby, aby toto bol ministerský návrh zákona. No a okrem toho, myslím, že od apríla, od apríla minulého roku asi pol roka, neviem, či si to dobre pamätám, ste dokonca boli štátnym tajomníkom. Vy dneska, pred chvíľou ste tu kritizovali, že je to poslanecký návrh zákona. Ja nerozumiem, ja nerozumiem, prečo ste, ak ste tam boli toho pol roka, prečo ste nevyužili túto možnosť, a pri vašej určite nielen kolegyni, ale aj priateľke, hej, možnože sa dlhé roky poznáte, že prečo, prečo ste nevyužili taký perfektný vzťah, aby takýto dôležitý návrh zákona, aby nebol, ako kritizujete, aby nebol na konci volebného obdobia, ale však v roku 2022, to bolo pred viac ako rokom, pred viac ako rokom, keď ste nastúpili na post štátneho tajomníka na ministerstvo spravodlivosti. Verím, že mi odpoviete, aj nám poslancom, ale aj verejnosti, že prečo ste neiniciovali tento návrh zákona, aby bol ministerský, keď ho kritizujete. Viete, že, že toto, toto ja neviem pochopiť. Ale je to typické, typické od vás, že kritizujete, ale pritom málokto mal tak takú možnosť z nás poslancov ako vy a pani poslankyňa Kolíková... (Prerušenie vystúpenia časomerom.)
90. schôdza NR SR - 15.deň - B. popoludní
Dátum: 2023-05-25
Poslanec: Kuriak, Milan (OĽANO)
Druh vystúpenia: Vystúpenie v rozprave

75. Ďakujem. Vážený pán predsedajúci, vážené panie poslankyne, vážení páni poslanci, vážený pán minister, ešte je tu, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu zákona je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky. Za gestorský výbor navrhujem výbor pre financie a rozpočet, zároveň odporúčam, aby výbory uvedený návrh zákona prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, ďakujem, skončil som, prosím, otvorte rozpravu.
90. schôdza NR SR - 15.deň - B. popoludní
Dátum: 2023-05-25
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

70. Ďakujem, pán minister, za odpoveď. To, čo ste povedali, môžem potvrdiť. Nakoľko žijem v tom regióne aj som taký, dá sa povedať, stavebný dozor, lebo pravidelne chodím pozerať aj z jednej, aj z druhej strany, veľmi ma teší ako tie práce vzhľadom aj k situácii napredujú, len občania okolia sa obávajú, že, tvrdia, nie je to zatiaľ podložené, že tam bude treba ešte navýšenie práve kvôli týmto problémom, čo sa týka toho tvrdšieho podložia, že, že bude treba ešte navýšiť finančné prostriedky, že či toto sa zakladá na pravde, a ak áno, že o akú sumu asi ide.
90. schôdza NR SR - 15.deň - A. dopoludnia
Dátum: 2023-05-25
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

165. Ďakujem. Z toho, čo som si doteraz vypočul vo faktických a v rozpravách kolegov, a myslím, že kolegyne, iba jedna bola dáma, tak sa mi potvrdilo, že tento zákon je dobrý až na pár kritických, kritických slov od niektorých kolegov, sčasti s niektorými aj súhlasím, ale ja si myslím, že je, je zbytočné robiť nejaký poplach okolo toho, lebo nikto dobrovoľným hasičom peniaze neodoberá, iba sa mení forma, forma poskytovania príspevkov a naozaj sčasti sa odbúra to, čo tu spomenul kolega Jožo Pročko, že tí, ktorí mali profit, hlavne tí, ktorí možno, možno nie sú až takí aktívni v tej konkrétnej činnosti a v zásahoch, tak trošku sa im možno odoberie z tých desaťročia zaužívaných výhod. Na Orave máme takmer v každej obci, ani si neviem vybaviť, že v ktorej obci by nebola nejaká základňa dobrovoľných hasičov, a vždy sa teším, keď sú nejaké buď, buď nejaké folklórne, alebo iné akcie, alebo aj samostatné súťaže, tak keď sa mi dá, tak vždy sa rád pozerám na tú ich činnosť, na ten ich zápal a veľmi ma teší, keď vidím, keď vidím, koľko, koľko detí je zapojených v týchto dobrovoľných hasičských zboroch, akože tí aktívni členovia dospelí zapájajú do toho ďalšie generácie a vôbec sa netreba, vôbec sa netreba obávať o pokračovateľov v tejto naozaj veľmi dobrej a prospešnej činnosti. Nikdy by som nedopustil, aby sa dobro... zbory dobrovoľných hasičov rušili... (Prerušenie vystúpenia časomerom.)
90. schôdza NR SR - 15.deň - A. dopoludnia
Dátum: 2023-05-25
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

24. Ďakujem za slovo. Nebol by som sa zapojil do faktickej k tvojej rozprave, Marián. Nezachytil som úvod tvojej rozpravy, lebo som si vybavoval ešte nejaké telefonáty zo včera. Ale ako som tu sedel a počúval som ťa, som zachytil od teba otázku, že aký je postoj k digitálnemu euro od Národnej banky Slovenska. Možno si to spomenul v tej prvej časti, ale ak si pamätáš, pred viac ako rokom, možno už aj, už aj dva roky budú tomu, tak sme mali výjazdové rokovanie z finančného výboru, ktorého si ty predsedom, rokovali sme priamo v Národnej banke Slovenska za účasti aj guvernéra. Myslím, že bol tam prítomný aj súčasný nový premiér, premiér pán Ódor a ďalší vrcholní predstavitelia Národnej banky Slovenska. A veľkú časť sme vtedy rokovali práve o digitálnych menách. Ak si spome... spomínam, najviac sme sa zamerali alebo no, my sme počúvali skôr, lebo ja nie som odborník na túto tému, ale odborníkov sme počúvali, ktorí hodnotili desať, desať najrozšírenejších kryptomien na svete. A tam bolo spomenuté, možno si pozabudol, tak ti to len pripomínam, tam bolo spomenuté, že musíme počítať aj s euro, že Európska únia prijme a už pracuje na digitálnej mene. Verím toto, že, že som ti pripomenul a že mi aj potvrdíš toto celé. Takže toto už je, toto už je jasná vec a je to otázka, myslím, že aj tam bolo spomenuté, že aj v horizonte piatich rokov, že už, už aj reálne môže byť prijaté. Pooprav ma, ak som sa v niečom zmýlil, ale toto sa mi pripomenulo z toho nášho výjazdového rokovania, takže... (Prerušenie vystúpenia časomerom.)
90. schôdza NR SR - 14.deň - B. popoludní
Dátum: 2023-05-24
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

15. Ďakujem. Nedá mi krátko zareagovať. Kolega Marián, ty si expert na rozprávanie na dlhé trate. Už ti ani tvoj kolega Dostál nestíha. Vieš, ty keď rozprávaš, ty strácaš prehľad o čase, ale to som si už všimol za tie viac ako tri roky aj na finančnom výbore, ty niekedy rozprávaš omáčky, pýtaš sa dookola, nič podstatné, veľakrát tu aj v pléne, veď povieš aj k veci niečo, ale veľakrát, len aby si povedal. Ja neviem, či tu máš nejaké preteky, ale nechcem ťa akože nejak dehonestovať, len to preháňaš naozaj niekedy. Aj dneska pred možno pol hodinou nejak o 14.20 hod. sme skončili výbor, alebo o 15.00 hod., pred polhodinou si ešte aj predkladateľovi návrhu zákona povedal, že máme málo času. (Povedané so smiechom.) Ja keď sa zapojím do niečoho, tak potom ponáhľame sa, ponáhľame, ale ty sa zabúdaš, vieš ako. Tak aj tuto. Na Mareka Šefčíka si mohol reagovať faktickou, ale ty len, ja neviem, či nadbiehaš minúty alebo čo, v tvojom prípade hodiny, tak pripomínam ti, máme málo času a nezabudni na to a drž sa toho, prosím ťa. Ďakujem.
90. schôdza NR SR - 13.deň - B. popoludní
Dátum: 2023-05-23
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

260. Ďakujem za slovo. Na nebankovkách zbohatli niektorí oligarchovia a zbohatlíci, ktorých tu nechcem menovať. Je zarážajúce, že to bolo v tých časoch za pomoci štátu. Ako tu aj kolega Martin spomenul, aj vo verejno-prospešnej televízii bola robená platená reklama na propagáciu nebankoviek. Mnohí ľudia naozaj naleteli aj práve vďaka tejto reklame, lebo, lebo dôverovali, dôverovali verejno-právnej televízii. Ja, ja chcem aj z tohto miesta spomenúť pána Šipoša, ktorý, nie Michala, predsedu klubu OĽANO, ale jeho menovca, ktorý roky, roky zastupuje väčšinu, väčšinu poškodených klientov nebankoviek a že naozaj svojou vytrvalosťou a neodbytnosťou to dotiahol, aby sa znova čiastočné odškodnenie týchto sporiteľov, tzv. sporiteľov a vkladateľov do týchto nebankoviek, aby boli čiastočne odškodnení. Viem o niektorých ľuďoch aj z môjho okolia, že aj si pekne prišli na svoje vkladmi do týchto nebankoviek, ale to boli skôr ľudia, ktorí vložili peniaze a začali napríklad výstavbu rodinného domu alebo zainvestovali peniaze do nejakej podnikateľskej činnosti, tak táto skupina ľudí aj zbohatla. Mňa hlavne mrzí, že synovia a potomkovia týchto zbohatlíkov, ktorí vytvorili nebankovky, si doteraz užívajú výhody, výhody z tohto podvodu na obrovskom množstve ľudí na Slovensku. A toto by, viem, že sa to už nevyrieši, ale tie by sa mohlo s tým niečo rob... (Prerušenie vystúpenia časomerom.)
90. schôdza NR SR - 13.deň - B. popoludní
Dátum: 2023-05-23
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

210. Ďakujem za slovo. Kolegyňa Janka, v tvojej rozprave si veľmi dobre vystihla zámer a dôvody, prečo podporiť tento návrh zákona. Ty patríš k tým poslankyniam, ktoré keď chytí niečo za srdce, tak naozaj ideš si za svojim. A predložila si v tomto pléne veľa dobrých návrhov zákona. Z tvojej rozpravy vyzdvihnem krátko slová o cestovnom ruchu, nakoľko som viac ako 30 rokov v tejto oblasti nielen pracoval, ale aj podnikal. Teraz v podnikaní pokračujú moje dcéry. Takže plne podporujem podporu Vysokým Tatrám. Pomôže to nielen cestovnému ruchu, ale aj samospráve. Nemám tam žiadne podnikateľské aktivity, ale, samozrejme, dobré veci vždy podporím, lebo ide o vyšší cieľ. Keď si porovnáme okolité krajiny, stačí len z V4 Poľsko, Maďarsko, Česko. Oni ani zďaleka nemajú také danosti ako my a vedia ich využiť do maximálnej miery. A pritom aj v súlade s ochranou prírody. Len u nás na Slovensku niekedy niektoré veci a prístupy niektorých ľudí sa mi zdajú pristrihnuté až priveľmi za vlasy. Ja verím tomu, že v ďalšej vláde sa dožijeme ministerstva cestovného ruchu naozaj pre túto našu krásnu krajinu je to nevyhnutné. Ja uvediem len jeden taký príklad spred pár dní z minulého týždňa, keď sme dolaďovali môj pozmeňovák k skoršiemu otvoreniu turistickej sezóny, ako to, čo som ja zažil od niektorých aktivistov, ako naozaj. Môžem povedať, že až rozum sa pozastavil. Ale najviac ma na tomto mrzí, ja som si to vedel vyargumentovať, ale najviac ma mrzia niektoré osobné útoky od niektorých kolegov a kolegýň... (Prerušenie vystúpenia časomerom.)
90. schôdza NR SR - 13.deň - B. popoludní
Dátum: 2023-05-23
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

182. Ďakujem za slovo. Tento návrh zákona vítam a plne ho podporujem, verím tomu, že ho aj podporí väčšina poslancov v tomto pléne. Najviac sa vyššej účasti vo voľbách obávajú práve tí, ktorí, ktorí najviac korumpujú voľby. V našom šaškocity, v našom meste, kde máme už takmer 40 rokov primátora, aj vrabce na stromoch čvirikajú o volebných podvodoch a práve takýto už profesionálni podvodníci pri voľbách, ktorí to majú veľmi dobre zmáknuté, veľmi dobre vedia, ako si získať členov okrskových komisií aj za rôzne strany. Neraz som bol svedkom toho, že člen okrskovej komisie za KDH, za SMER, za ĽSNS, oni si to ešte celkom ustrážili, ale za mnohé iné strany a všetko to boli ľudia človeka dlhoročného primátora v našom šaškocity, zámerne som sa nanominoval do okrskovej komisie, bol som raz aj predsedom a videl som, ako to funguje. Na ráno skladačka na alkohol, zarazil som im to, nervy mali, v našom, v našom meste sa dokrúžkovali voliči, tam mali taký prehľad títo profesionáli, lebo tam boli niektorí členovia stabilní, že kým nezomreli, naozaj že sa dožili napríklad vďakabohu aj osemdesiatky, a do vtedy tam boli na tej istej stoličke, takže to bol vysokoprofesionálny tím, čo sa týka podvodov vo voľbách. Dokonca ja mám jednu, to je na dlhšie, to by bolo možno aj do rozpravy, ja mám jednu aj osobnú skúsenosť, ako dokázali zmanipulovať voľby, keď som o tri hlasy vyhral nad šaškavým kandidátom, lebo do jeho puzzlí z 13 poslancov som bol jediný, ktorý hovoril o rozkrádačkách, o podvodoch a dokázal urobiť volebný podvod aj po voľbách, aj po voľbách, ale o tomto dlhšia... (Prerušenie vystúpenia časomerom.)